CELEX: 62010CN0042
Language: sk
Date: 2010-01-25 00:00:00
Title: Vec C-42/10: Návrh na začatie prejudiciálneho konania, ktorý podal Raad van State (Belgicko) 25. januára 2010 — 1. Vlaamse Dierenartsenvereniging VZW, 2. Marc Janssens/Belgické kráľovstvo, vedľajší účastník konania: Luk Vangheluwe

17.4.2010   
            
            
               SK
            
            
               Úradný vestník Európskej únie
            
            
               C 100/20
            
         Návrh na začatie prejudiciálneho konania, ktorý podal Raad van State (Belgicko) 25. januára 2010 — 1. Vlaamse Dierenartsenvereniging VZW, 2. Marc Janssens/Belgické kráľovstvo, vedľajší účastník konania: Luk Vangheluwe
   (Vec C-42/10)
   2010/C 100/31
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
               Žalobcovia
            
            
               :
            
            
               Vlaamse Dierenartsenvereniging VZW
               Marc Janssens
            
         
               Žalovaný
            
            
               :
            
            
               Belgické kráľovstvo
            
         
               Vedľajší účastník konania
            
            
               :
            
            
               Luk Vangheluwe
            
         
      Prejudiciálne otázky
   
   
               1.
            
            
               Odporuje článku 3 písm. b), článku 4 ods. 2, článku 5 a článku 17 druhému odseku nariadenia (ES) č. 998/2003 (1) Európskeho parlamentu a Rady z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS, ako aj článkom a prílohám rozhodnutia Komisie 2003/803/ES (2) z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri Spoločenstva, vnútroštátna právna úprava, ktorá vo veci pasu pre mačky a fretky odkazuje na vzor a dodatočné podmienky stanovené rozhodnutím Komisie z 26. novembra 2003, okrem toho však určuje, že každý pas musí byť označený jednotným 13-ciferným číslom, ktoré musí pozostávať z písmen „BE“, kódu ISO Belgicka, z dvojciferného identifikačného čísla vystavovateľa a 9-ciferného poradového čísla?
            
         
               2.
            
            
               Odporuje článku 3 písm. b), článku 4 ods. 2, článku 5 a článku 17 druhému odseku nariadenia (ES) č. 998/2003…, ako aj článkom a prílohám rozhodnutia 2003/803/ES… vnútroštátna právna úprava, ktorá stanovuje, že európsky pas spoločenských zvierat sa má používať aj ako dôkaz o identifikácii a registrácii psov, pričom upravuje, že tretie osoby môžu pomocou samolepiacich etikiet vykonávať v európskych pasoch spoločenských zvierat vystavených oprávnenými veterinárnymi lekármi zmeny identifikačných údajov majiteľa a zvieraťa v častiach I až III tým, že prelepia staršie identifikačné údaje?
            
         
      (1)  Ú. v. EÚ L 146, s. 1; Mim. vyd. 03/039, s. 75.
   
      (2)  Ú. v. EÚ L 312, s. 1; Mim. vyd. 03/041, s. 198.